b"\n_START_ARTICLE_\nPeter Gelderloos\n_START_SECTION_\nBiografia\n_START_PARAGRAPH_\nGelderloos va ser arrestat amb altres persones en una protesta contra un centre d'entrenament militar estatunidenc a l'Escola de les Am\xc3\xa8riques, des d'on es formava a militars i policies llatinoamericans. Fou sentenciat a sis mesos dins pres\xc3\xb3. Tamb\xc3\xa9 va ser membre del programa Copwatch, una xarxa de seguiments dels abusos policials, a Harrisonburg._NEWLINE_L'abril de 2007 va ser arrestat a Barcelona i acusat arran d'uns fets durant una manifestaci\xc3\xb3 il\xc2\xb7legal okupa, amb c\xc3\xa0rrecs de fins a 6 anys de pres\xc3\xb3. Va defensar la seva innoc\xc3\xa8ncia al\xc2\xb7legant ser injustament acusat per les seva ideologia. Fou absolt el 2009._NEWLINE_En un dels seus llibres m\xc3\xa9s coneguts, How Nonviolence Protects the State (Com la no-viol\xc3\xa8ncia protegeix l'estat), aparegut el 2007, critica el relat interessat que es fa de la no-viol\xc3\xa8ncia des dels grups de poder, ignorant la important contribuci\xc3\xb3 d'altres estrat\xc3\xa8gies. Ho descriu posant en context hist\xc3\xb2ric el moviment d'independ\xc3\xa8ncia de la \xc3\x8dndia i el dels drets dels afroamericans als EUA._NEWLINE_El 2011 va manifestar estar en contra del veganisme per, entre d'altres motius, considerar-lo una forma d'enverdiment del capitalisme."